А яшчэ ансамбль першым у краіне атрымаў званне “Заслужаны аматарскі калектыў Рэспублікі Беларусь”. Больш за тое, калі ў 1991 годзе мы ў Міністэрстве культуры распрацоўвалі само палажэнне аб парадку надання гэтага звання, то арыентаваліся менавіта на высокі ўзровень “Крупіцкіх музыкаў”. Яны ўжо ў той час сталі сапраўднай творчай лабараторыяй, на базе якой рэгулярна праводзіліся розныя семінары, майстар-класы, паказальныя канцэрты.